Masna a Parke ti Bulkan Mayon

Ti Masna a Parke ti Bulkan Mayon ket ti maysa a nasalakniban a lugar iti Filipinas a mabirukan iti Rehion ti Bicol (Rehion 5) iti abagatan a daya ti Isla ti Luzon, ti kadakkelan nga isla iti pagilian.  Sakupen ti masna a parke iti kalawa iti , a mairaman ti kangitingan a Bulkan Mayon, ti kaaktibuan iti Filipinas, ken dagiti kadenna a kaarrubayan.  Nadayeg pay ti bulkan gapu iti maysa a gangani a perpekto a balisongsong.  Immuna a nasalakniban a kas maysa a Nailian a Parke idi 1938, daytoy ket naidasig manen a kas Masna a Parke idi 2000."Region 5 – Protected Areas" . Protected Areas and Wildlife Bureau of the Philippines. Naala idi 2013-05-23.

 Heograpia 
Sakupen ti Masna a Parke ti Bulkan Mayon iti kalawa iti  a mabirukan kadagiti walo a siudad ken ili nga addaan iti turay iti bantay.  Dagitoy a komunidad ket ti Camalig, Daraga, Guinobatan, Siudad ti Legazpi, Siudad ti Ligao, Siudad ti Tabaco, Malilipot, ken Santo Domingo, amin ket adda iti probinsia ti Albay.  Ti pantok ti bulkan ket ti kangatuan nga elebasion iti Rehion ti Bicol iti ."Mayon". Global Volcanism Program. Naala idi 2013-05-23.

 Pakasaritaan 
Immuna nairangarang ti nasalakniban a lugar a kas Nailian a Parke ti Bulkan Mayon, nga addaan iti naiyuna a kalawa iti , idi Hulio 20, 1938 babaen ti Proklamasion Blng. 292 idi las-ud ti presidensia ti Mankomunidad ni Manuel L. Quezon.  Idi 1992, ti Tignay ti Republika Blng. 7586 wenno ti National Integrated Protected Areas System (NIPAS) Act ket naitakder tapno mangpartuat, mangikeddeng, mangidasig ken mangimaton babaen ti Departamento ti Enbironmento ken dagiti Masna a Rekurso, kadagiti amin a nasalakniban a lugar iti pagilian para kadagiti agdama ken masakbayan a henerasion iti tattao a Filipino."Republic Act No. 7586" . Philippine Sustainable Development Network. Naala idi 2013-05-20.  Babaen ti NIPAS, ti Nailian a Parke ti Bulkan Mayon ket naidasig manen ken nanaganan manen a kas Masna a Parke ti Bulkan Mayon babaen ti pannakapirma ti Proklamasion Blng. 412 idi Nobiembre 21, 2000.

 Dagiti ladawan 

 Kitaen pay 
Listaan dagiti nasalakniban a lugar ti Filipinas

 Dagiti nagibasaran 

Kategoria:Dagiti masna a parke ti Filipinas